รัฐบาลไทย-ข่าวทำเนียบรัฐบาล-ศธ.ประกาศรายชื่อ 40 โรงเรียนร่วมพัฒนา (Partnership School)
วันอังคารที่ 1 พฤษภาคม 2561
ศธ.ประกาศรายชื่อ 40 โรงเรียนร่วมพัฒนา (Partnership School)
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน เปิดเผยภายหลังประชุมร่วมกับผู้อํานวยการโรงเรียน และชี้แจงรายละเอียดการเข้าร่วมโครงการโรงเรียนร่วมพัฒนา (Partnership School)
(30 เม.ย.61)นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐานเปิดเผยภายหลังประชุมร่วมกับผู้อํานวยการโรงเรียน และชี้แจงรายละเอียดการเข้าร่วมโครงการโรงเรียนร่วมพัฒนา (Partnership School)ว่า โรงเรียนร่วมพัฒนาเป็นรูปแบบหนึ่งที่รัฐบาลได้มอบหมายให้กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) ดําเนินการคัดเลือกโรงเรียนที่มีความพร้อม โดยมีภาคส่วนต่าง ๆ ทั้งภาคเอกชน และภาคประชาสังคม เข้าร่วมเป็นคณะกรรมการฯ ซึ่งได้มีการหารือร่วมกันมาแล้ว 3-4 ครั้ง โดยศ.คลินิก นพ.อุดม คชินทรรมช.ศึกษาธิการ เป็นประธานการประชุมมาโดยตลอดทําให้มีรูปแบบการดําเนินงานที่ชัดเจน
ทั้งนี้จะเป็นโรงเรียนในสังกัดกระทรวงศึกษาธิการซึ่งยังคงได้รับการสนับสนุนงบประมาณ การช่วยเหลือดูแลแก้ไขปัญหากฎระเบียบต่าง ๆ รวมทั้งการส่งเสริมในเรื่องของคุณภาพมาตรฐานการศึกษาจากกระทรวงศึกษาธิการ แต่จะมีการออกแบบและยกระดับพัฒนาโรงเรียนอย่างเข้มข้น มีการพัฒนาหลักสูตร พัฒนาครู และสนับสนุนอุปกรณ์การเรียนการสอน
โดยการบริหารงานจะอยู่ภายใต้การดูแลของผู้มีส่วนร่วมในระดับท้องถิ่นเป็นหลักไม่ว่าจะเป็นภาคเอกชน ผู้นําระดับท้องถิ่น ชุมชน ผู้ปกครอง และมหาวิทยาลัยในพื้นที่นั้น ๆ ขณะที่การจัดการศึกษาและการบริหารจัดการนั้นจะเป็นไปในกลไกประชารัฐโดยภาคเอกชนจะเป็นผู้สนับสนุนการจัดการศึกษา และร่วมกับภาคประชาสังคมในท้องถิ่นในการบริหารจัดการอีกด้วยซึ่งโครงการได้รับความเห็นชอบจากคณะกรรมการระดับชาติที่มีพล.อ.ประยุทธ์ จันทร์โอชา นายกรัฐมนตรีเป็นประธานแล้ว
ทั้งนี้ คณะกรรมการได้เห็นชอบโรงเรียนที่เข้าร่วมโครงการPartnership Schoolโดยในระยะแรกมีจํานวนทั้งสิ้น 40 โรงเรียน แบ่งเป็นสังกัด สพฐ. 37 โรงเรียน สังกัดสํานักงานคณะกรรมการการอาชีวศึกษา (สอศ.) 2 โรงเรียน และโรงเรียนสาธิต 1 โรงเรียน (ในวงเล็บคือภาคเอกชนที่ให้การสนับสนุนทั้ง 10 ราย) ดังนี้
1. โรงเรียนวัดปลักไม้ลายสพป.นครปฐม เขต 1 (กลุ่มสยามพรีเสริฟฟู้ดส์)
2. โรงเรียนชุมชนบ้านสี่แยก สพป.นครศรีธรรมราช เขต 2 (มูลนิธิมีชัย วีระไวทยะ)
3. โรงเรียนบ้านหนองเงือกสพป.ลําพูน เขต 1 (TRUE Connext ED)
4. โรงเรียนอนุบาลเต่างอย สพป.สกลนคร เขต 1 (TRUE Connext ED)
5. โรงเรียนอนุบาลดงมหาวันสฟป.เชียงราย เขต 1 CP ALL Connext ED
6. โรงเรียนวัดนาคู (จันทศึกษาคาร)สพป.พระนครศรีอยุธยา เขต 2 (CP ALL Connext ED)
7. โรงเรียนธงชัยเหนือวิทยา (โคกศิลา)สพป.นครราชสีมา เขต 3 (CPF Connext ED)
8. โรงเรียนชุมชนบ้านวัดสพป.นครราชสีมา เขต 6 (CPF Connext ED)
9. โรงเรียนกรับใหญ่ว่องกุศลกิจพิทยาคม ราชบุรีสพม.เขต 8 (Mitrphol Connext ED)
10. โรงเรียนบ้านหนองไผ่ดุสิตประชาสรรค์สพป.ขอนแก่น เขต 5 (MitrPhol)
11. วิทยาลัยเทคนิคขอนแก่นวิทยาเขตหนองเรือ ขอนแก่น(MitrPhol Excellent Model School (EMS))
12. โรงเรียนบ้านภูดิน (มิตรผลอุปถัมภ์)สพป.ชัยภูมิ เขต 2 (MitrPhol Connext ED)
13. โรงเรียนสมสะอาดพิทยาสรรพ์สพป.กาฬสินธุ์ เขต 3 (MitrPhol Connext ED)
14. โรงเรียนวัดบางกอบัวสพป.สมุทรปราการ เขต 1 (กลุ่ม ปตท.-PTT Connext ED)
15. โรงเรียนวัดถนนกระเพราสพป.ระยอง เขต 2 (กลุ่ม ปตท.-PTT Connext ED)
16. โรงเรียนบ้านประดู่เฒ่าสพป.สุโขทัย เขต 1 (กลุ่ม ปตท.-ปตท.สผ.)
17. โรงเรียนผดุงวิทยาสพป.พิษณุโลก เขต 3 (กลุ่ม ปตท.-ปตท.สผ.)
18. โรงเรียนบ้านบึงทับแรดสพป.กําแพงเพชร เขต 1 (กลุ่ม ปตท.-ปตท.สผ.)
19. วิทยาลัยการอาชีพคําม่วง กาฬสินธุ์(โรงงานอุตสาหกรรมน้ําตาลอิสาน)
20. โรงเรียนอนุบาลแคนดงสพป.บุรีรัมย์ เขต 4 (ThaiBev)
21. โรงเรียนบ้านโคกขามโนนสมบูรณ์สพป.บุรีรัมย์ เขต 1 (ThaiBev)
22. โรงเรียนอนุบาลลืออํานาจ (ชุมชนเปือยหัวดง)สพป.อํานาจเจริญ(ThaiBev)
23. โรงเรียนเชียงกลาง (ประชาพัฒนา) น่านสพม. เขต 37(ThaiBev)
24. โรงเรียนวัดกระทุ่ม (โสมประชาสรรค์)สพป.ฉะเชิงเทรา เขต 1(ThaiBev)
25. โรงเรียนแก้วเสด็จพิทยาคมกาฬสินธุ์ สพม. เขต 24(ThaiBev)
26. โรงเรียนบ้านท่าตูมสพป.ปราจีนบุรี เขต 1(ThaiBev)
27. โรงเรียนท่าฉางวิทยาคารสุราษฎร์ธานี สพม.เขต 11(ThaiBev)
28. โรงเรียนอนุบาลเกาะคาสพป.ลําปาง (ThaiBev)
29. โรงเรียนวัดจุฬามณี (ชุณหะจันทนประชาสรรค์)สพป.พระนครศรีอยุธยา เขต 2(ThaiBev)
30. โรงเรียนอนุบาลปัตตานีสพป.ปัตตานี เขต 1(ThaiBev)
31. โรงเรียนเบญจมราชูทิศปัตตานี สพม.เขต 15(ThaiBev)
32. โรงเรียนวัดสิงห์ชัยนาท สพม.เขต 5(ThaiBev)
33. โรงเรียนสาธิตชุมชนการเรียนรู้สมเด็จย่า วิทยาลัยโพธิวิชชาลัย มศว แม่แจ่มเชียงใหม่(ThaiBev)
34. โรงเรียนบ้านห้วยไร่สามัคคีสพป.เชียงราย เขต 3(ThaiBev)
35. โรงเรียนบ้านแม่วะหลวงสพป.ตาก เขต 2(ThaiBev)
36. โรงเรียนบ้านสันป่าไร่สพป.ตาก เขต 2(ThaiBev)
37. โรงเรียนบ่อเกลือน่าน สพม.เขต 37(ThaiBev)
38. โรงเรียนชุมชนโพนงามโพนสวางสพป.มหาสารคาม เขต 1 (บ้านปู)
39. โรงเรียนร่องคําหงส์ทองวิทยาสพป.ร้อยเอ็ด เขต 2 (บ้านปู)
40. โรงเรียนโนนสะอาดพิทยาสพป.ขอนแก่น เขต 5 (บ้านปู)
ทั้งนี้ โรงเรียนทั้ง 40 แห่งจะเริ่มดําเนินการได้ตั้งแต่ภาคเรียนที่ 1 ปีการศึกษา 2561เป็นต้นไป
นายมีชัย วีระไวทยะ คณะกรรมการพัฒนานวัตกรรมการบริหารจัดการสถานศึกษาในรูปแบบโรงเรียนร่วมพัฒนา (Partnership School)กล่าวว่า ต้องการให้โรงเรียนทุกแห่งเป็นแหล่งเรียนรู้ตลอดชีวิตของทุกคนในชุมชน ซึ่งนายกรัฐมนตรีมีความต้องการให้มีโรงเรียนร่วมพัฒนาครบทุกจังหวัด และต่อไปจะขยายความร่วมมือไปยังโรงเรียนนานาชาติ มหาวิทยาลัย และหน่วยงานอื่น ๆ อีกจํานวนมาก ที่สนใจเข้ามาร่วมมือดําเนินการโครงการนี้
Written byบัลลังก์ โรหิตเสถียร
Photo Creditอิทธิพล รุ่งก่อน
Rewriter/Editorบัลลังก์ โรหิตเสถียร